Хидроксихлорохин и COVID - 19 : има ли доказателства , че помага ? Светът започна да се запасява с лекарството . Учените обаче не са категорични , дали то помага в борбата с коронавируса Хлорохинът и хидроксихлорохинът напоследък придобиха популярност като лекарства с потенциал за лечение на коронавирус , въпреки че от Световната здравна организация заявяват , че няма категорични доказателства , че те помагат . BBС и CNN се опитват да обобщят информацията , за това колко ефективни са лекарствата срещу малария в борбата срещу COVID - 19 . Могат ли лекарствата срещу малария да се използват в борбата срещу COVID - 19 ? Американският президент Доналд Тръпм многократно промотира хидроксихлорохина като лекарство от решаващо значение в борбата срещу коронавируса . На брифинг в Белия дом преди дни той насърчи хората да го вземат , като заяви „ Какво имате да губите ? Вземете го “ . Хидроксихлорохинът отдавна се използва в лечението срещу малария , за да намали температурата и възпалението , като надеждата е , че то може да противодейства и на коронавируса . В момента няма достатъчно проучвания , които да доказват ефикасността на медикамента при лечението на COVID - 19 , а резултатите от ранно изследване във Франция предполагат , че то въобще не е ефективно , отбелязват BBC и CNN . В лабораторни условия лекарството демонстрира известна ефикасност срещу острия респираторен синдром , отговорен за настоящата пандемия . Но координаторът за Белия дом в борбата срещу коронавируса Дебора Бъркс обръща внимание , че ефикасността в лабораторията не означава , че лекарството ще сработи и при хората , посочва CNN . Освен това хлорохинът и хидроксихлорохинът имат сериозни странични ефекти , които могат да доведат до увреждане на бъбреците , пише BBC . В момента се провеждат 20 клинични изпитвания , включително в САЩ , във Великобритания , Испания и Китай . Целта им е да установят дали лекарствата срещу малария помагат срещу коронавируса , отбелязва BBC . Кои страни са разрешили употребата им ? Американската агенция за контрол на храните и лекарствата ( FDA ) , разреши използването на тези лекарства при ограничен брой хоспитализирани пациенти с тежки форми на COVID - 19 . Това не означава , че FDA е заявила , че те категорично помагат , разяснява BBC . Други страни също използват в различна степен лекарствата срещу малария . Франция позволи на лекарите да ги предписват при пациенти с COVID - 19 , но местният здравен регулатор предупреди за наличието на странични ефекти . Индийското здравно министерство препоръча използването на хидроксихлорохин като предпазно средство за здравните работници , както и за домакинствата с потвърдени случаи , ако имат рецепта от лекар . В същото време звеното за проучвания към индийското правителство възрази срещу свободното използване на лекарството срещу малария , като заяви , че то е „ експериментално “ и може да се използва само в краен случай . Някои страни в Близкия изток също разрешиха употребата на лекарството или правят клинични изпитвания . Те включват Бахрейн , Мароко , Алжир и Тунис , отбелязва BBC . Има ли достатъчно хлорохин и хидроксихлорохин ? С нарастването на интереса към тези лекарства много страни изпитват недостиг . Заради борбата с маларията в много развиващи се страни тези лекарства са били широко достъпни в аптеките , обяснява BBC . Йордания е забранила продажбата на хидроксихлорохин в аптеките , за да се предотврати презапасяване . По същия начин и Кувейт изтегля лекарството от частните аптеки , като то е достъпно само за болниците и здравните центрове . В Кения хлорохинът е достъпен само срещу рецепта . Индия , която е основен производител на тези лекарства срещу малария , въведе забрана през уикенда за износа им . След като американският президент Доналд Тръмп призова премиера Нарендра Моди да освободи количества от лекарството за употреба в САЩ , Индия днес обяви , че ще разреши частичен износ .